ჯოსელინ ბელ ბერნელი

სიუზან ჯოსელინ ბელ ბერნელი (; დ. 15 ივლისი 1943, ბელფასტი, ჩრდილოეთი ირლანდია) — ჩრდილოეთ ირლანდიელი ასტროფიზიკოსი. სტუდენტობის პერიოდში, როცა მისი სამეცნიერო ხელმძღვანელი იყო ანტონი ჰიუიში, აღმოაჩინა პორველი პულსარები.http://adsabs.harvard.edu/abs/1968Natur.217..709Hhttp://www.nature.com/nature/journal/v217/n5130/abs/217709a0.html შედეგად ჰიუიშმა და მარტინ რაილმა ფიზიკის დარგში ნობელის პრემია მოიპოვეს, ბელ ბერნელი კი ჯილდოს გარეშე დარჩა, მიუხედავად იმისა, რომ პულსარებზე დაკვირვება მან განახორციელა. ბელ ბერნელი  სამეფო ასტრონომიული საზოგადოების პრეზიდენტი იყო 2002-04 წლებში, ფიზიკის ინსტიტუტის პრეზიდენტი 2008 წლის ოქტომბრიდან 2010 წლის ოქტომბრამდე და პრეზიდენტის მოვალეობის შემსრულებელი 2011 წლის თებერვლიდან ოქტომბრამდე.

150px|thumb|left|კემბრიჯის უნივერსიტეტის ბიბლიოთეკაში გამოფენილი დოკუმენტი, სადაც ჯოსელინ ბელ ბერნელი პირველად ადასტურებს პულსარის არსებობას.
ნაშრომს, რომელშიც პულსარების აღმოჩენაზე იყო საუბარი, ხუთი ავტორი ჰყავდა. ჰიუიშის სახელი პირველ ადგილზე ფიქსირდებოდა, მას მოჰყვებოდა ბერნელი. მისი ღვაწლის დაიგნორების გამო ბევრმა წამყვანმა ასტრონომმა გამოთქვა აღშფოთებაhttp://www.scientificamerican.com/slideshow/10-nobel-snubs/#5, მათ შორის იყო სერ ფრედ ჰოილი.http://www.nytimes.com/2003/10/20/opinion/no-nobel-prize-for-whining.html შვედეთის მეცნიერებათა სამეფო აკადემიამ 1974 წლის ნობელის პრემიით დაჯილდოების შესახებ განცხადებაშიhttp://www.nobelprize.org/nobel_prizes/physics/laureates/1974/press.html აღნიშნა რაილისა და ჰიუიშის პიონერული ღვაწლი რადიო-ასტროფიზიკაში. ხაზი გაუსვეს რაილის შრომას აპერტურული სინთეზის ტექნოლოგიაზე და ჰიუიშის გადამწყვეტ როლს პულსარების აღმოჩენაში. საბჭოთა ასტრონომმა იოსებ შკლოვსკიმ საერთაშორისო ასტრონომიული კავშირის 1970 წლის გენერალურ ასამბლეაზე ბერნელს მიმართა: „მის ბელ, თქვენ მეოცე საუკუნის უდიდესი ასტრონომიული აღმოჩენა განახორციელეთ."

სქოლიო

კატეგორია:დაბადებული 1943
კატეგორია:ჩრდილოეთ ირლანდიელი ასტროფიზიკოსები
კატეგორია:ბრიტანელი ასტროფიზიკოსები
კატეგორია:ბრიტანელი ქალი მეცნიერები
კატეგორია:ქალი ასტრონომები
კატეგორია:ქალი ფიზიკოსები
კატეგორია:სამეფო საზოგადოების ქალი წევრები
კატეგორია:ცოცხალი ადამიანები